
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 282 

-- " “ ” 31 Μαρτίου 1999 


ΑΠΟΦΑΣΕΙ Σ 

Αριθ. 1090 

Έγκριση του νέου Οργανισμού Εσωτερικής Υπηρεσίας 
του Δήμου Καμποχώρων Ν. Χίου. 

Ο ΓΕΝ. ΓΡΑΜ. ΠΕΡΙΦ. ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις διατάξεις του Ν. 1832/89 και συ¬ 
νέχεια με τις διατάξεις του άρθρου 8 παρ. 5 του Ν. 
2307/95. 

2. Τις διατάξεις του Π.Δ. 379/87 και του Π.Δ. 22/89 όπως 
συμπληρώθηκε με τις διατάξεις του άρθρου 8 του Ν. 
1900/90. 

3. Τις διατάξεις του Ν. 1586/86 και του Π.Δ. 410/1998. 

4. Τις διατάξεις του άρθρου 36 του Ν. 2190/94. 

5. Τις διατάξεις του άρθρου 18 παρ. 12 του Ν. 2503/97. 

6. Τις διατάξεις του άρθρου 18 του Ν. 2539/97. 

7. Την 46/99 απόφαση του Δημοτικού Συμβουλίου Κα¬ 
μποχώρων. 

8. Τη 1483/29.10.97 απόφαση του Γενικού Γραμματέα 
της Περιφέρειας Β. Αιγαίου για μεταβίβαση δικαιώματος 
υπογραφής, αποφασίζουμε: 

Εγκρίνουμε τη 46/1999 απόφαση του Δημοτικού Συμ¬ 
βουλίου Καμποχώρων, με την οποία ψηφίζεται ο νέος 
Ο.Ε.Υ. του Δήμου που έχει ως εξής: 

Άρθρο Ιο 

Τις υπηρεσίες του Δήμου συγκροτούν: 

Α. Γραφείο Διευθυντή 

Β. Το τμήμα Διοικητικών και Οικονομικών Υπηρεσιών 
Γ. Το τμήμα Τεχνικών Υπηρεσιών 
Δ. Αυτοτελές Γραφείο Αγροτικής Ανάπτυξης και Περι¬ 
βάλλοντος 

Άρθρο 2ο 

Το τμήμα διοικητικού και οικονομικού, το τμήμα τεχνικών 
υπηρεσιών καθώς και το αυτοτελές Γ ραφείο Αγροτικής Α¬ 
νάπτυξης κ' Περιβάλλοντος διαρθρώνονται ως εξής: 

Α. Τμήμα Διοικητικού - Οικονομικού 

Διοικητικό 

Προϊστάμενος 

α. Γραφείο υποστήριξης Δημάρχου, Ειδικού συμβού- 
λου-Συνεργάτη, Τύπου κ' Δημοσίων σχέσεων 


β. Γραφείο Πρωτοκόλλου - Διεκπεραίωσης - Αρχείου - 
Κλητήρων - Καθαρισμού Δημ. Καταστήματος 
γ. Γ ραφείο προσωπικού 

δ. Γραφείο Υποστήριξης Δημ. Συμβουλίου και Δημ. Επι¬ 
τροπής 

ε. Γ ραφείο Δημοτικής Αστυνομίας 
στ. Γραφείο Δημοτολογίου - Μητρώων - Στρατολογίας 
κ' Εκλογικών καταλόγων 
ζ. Γ ραφείο Ληξιαρχείου 
Οικονομικό 

η. Γ ραφείο προγραμματισμού - σύνταξης - παρακολού¬ 
θησης Προϋπολογισμού 

θ. Γραφείο εκκαθαρισμού Δαπανών - Λογιστήριο - Προ¬ 
μήθειες 

ι. Γραφείο Προσόδων, Δημοτικής περιουσίας, Κληρο¬ 
δοτημάτων 

ια. Γ ραφείο Δημ. Ταμείου 
Β. Τμήμα τεχνικών υπηρεσιών 
Προϊστάμενος 

α. Γραφείο μελετών κ "κατασκευών 

β. Γραφείο καθαρότητας και κήπων 

γ. Γ ραφείο ηλεκτροφωτισμού 

Γ. Γραφείο Αγροτικής Ανάπτυξης Κ' Περιβάλλοντος 

Προϊστάμενος 

Άρθρο 3ο 

Η διάρθρωση των θέσεων του προσωπικού του Δήμου 
σε κατηγορίες, κλάδους και ειδικότητες έχει ως εξής: 

1. ΜΟΝΙΜΟ ΠΡΟΣΩΠΙΚΟ 
Α. Διοικητικό και Οικονομικό Προσωπικό 
ΚΑΤΗΓΟΡΙΑ ΠΕ 

ΚΛΑΔΟΣ ΠΕΙ ΟΙΚΟΝΟΜΙΚΟ-ΔΙΟΙΚΗΤΙΚΟ 

Μία (1) θέση 

ΚΑΤΗΓΟΡΙΑ ΤΕ 

ΚΛΑΔΟΣ ΤΕ17 ΛΟΓΙΣΤΩΝ 

Μία (1) θέση 

ΚΑΤΗΓΟΡΙΑ ΔΕ 

ΚΛΑΔΟΣ ΔΕΙ ΔΙΟΙΚΗΤΙΚΩΝ 

Έξι (6) θέσεις 

ΚΛΑΔΟΣ ΔΕ23 ΕΙΔΙΚΟΥ ΠΡΟΣΩΠΙΚΟΥ (ΑΣΤΥΝΟΜΙΑ) 
Μία (1) θέση 
ΚΑΤΗΓΟΡΙΑ ΥΕ 

ΚΛΑΔΟΣ ΥΕ16 ΚΑΘΑΡΙΣΤΡΙΩΝ 
Μία (1) θέση 
Β. Τεχνικό Προσωπικό 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ3 ΠΟΛΙΤΙΚΩΝ ΜΗΧΑΝΙΚΩΝ 
Μία (1) θέση 

ΚΛΑΔΟΣ ΠΕ5 ΜΗΧΑΝΟΛΟΓΩΝ ΜΗΧΑΝΙΚΩΝ Ή ΗΛΕ¬ 
ΚΤΡΟΛΟΓΩΝ 
Μία (1) θέση 
ΚΑΤΗΓΟΡΙΑ ΤΕ 

ΚΛΑΔΟΣ ΤΕ3 ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙΚΩΝ 

Μία (1) θέση 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ30 ΤΕΧΝΙΤΩΝ 

Μία (1) θέση 

ΚΛΑΔΟΣ ΔΕ29 ΟΔΗΓΩΝ ΑΥΤΟΚΙΝΗΤΩΝ 
Δύο (2) θέσεις 

ΚΛΑΔΟΣ ΔΕ28 ΟΔΗΓΟΣ ΕΙΔΙΚΩΝ ΜΗΧΑΝΗΜΑΤΩΝ 
Μία (1) θέση 

ΚΛΑΔΟΣ ΔΕ24 ΗΛΕΚΤΡΟΛΟΓΟΥ 
Μία (1) θέση 
ΚΑΤΗΓΟΡΙΑ ΥΕ 

ΚΛΑΔΟΣ ΥΕ16 ΚΑΘΑΡΙΟΤΗΤΑΣ 
Δύο (2) θέσεις 
Γ. Γεωπονικό Προσωπικό 
ΚΑΤΗΓΟΡΙΑ ΠΕ 
ΚΛΑΔΟΣ ΠΕ9 ΓΕΟΠΩΝΩΝ 
Μία (1) θέση 
ΚΑΤΗΓΟΡΙΑ ΥΕ 

ΚΛΑΔΟΣ ΥΕ16 ΚΑΘΑΡΙΟΤΗΤΑΣ 
Δύο (2) θέσεις 

2. Προσωπικό με σύμβαση εργασίας ΙΔ. Δικαίου Αορί¬ 
στου χρόνου 

Μία [1] θέση Διοικητικού υπαλλήλου [Δεί] 

Μία [1] θέση Εργάτη Κήπων [ΥΕ16] 

Οι παραπάνω δύο θέσεις είναι προσωρινές και αυτοδί¬ 
καια καταργούνται όταν κενωθούν για οποιοδήποτε λόγο. 

3. Εποχιακό Προσωπικό 

Συνιστώνται 8 θέσεις με σχέση εργασίας ιδιωτικού δι¬ 
καίου ορισμένου χρόνου, διαφόρων ειδικοτήτων, για την 
αντιμετώπιση εποχιακών ή άλλων περιοδικών ή πρόσκαι¬ 
ρων αναγκών (Ν.2503/97, άρθρο 18 παρ. 12). Η πλήρωση 
των θέσεων αυτών θα γίνεται σύμφωνα με τις ισχύουσες 
κάθε φορά διατάξεις και εγκυκλίους οδηγίες που αφο¬ 
ρούν το προσωπικό αυτό. 

Άρθρο 4ο 

Προσόντα διορισμού κατά κατηγορία, κλάδο και ειδικό¬ 
τητα ορίζονται αυτά που προβλέπονται στα Π.Δ. 37α/ 
9/1987 και 22/1990, όπως αυτά συ μπληρώνονται ή τροπο¬ 
ποιούνται ή και πιθανώς νέων που τυχόν θα ισχύουν. 

Άρθρο 5ο 

1. Θέματα διορισμού, καθηκόντων, περιορισμών, χρό¬ 
νου εργασίας, αστικής ευθύνης, δικαιωμάτων, υποχρεώ¬ 
σεων, μεταβολών της κατάστασης, πειθαρχικών αδικημά¬ 
των, ποινών, λύσης της υπαλληλικής σχέσης των προβλε- 
πόμενων από τον παρόντα Οργανισμό Μονίμων Υπαλ¬ 
λήλων διέπονται από τις διατάξεις των Ν. 1188/1981 και 
1586/1986 όπως αυτοί συμπληρώνονται ή τροποποιού¬ 
νται ή και πιθανών νέων που τυχόν θα ισχύουν. 

2.1.Δ. μετοΠ.Δ. 410/1988 

Άρθρο 6ο 

Επιλογή Προϊσταμένων 

1) Η θέση του Γενικού Διευθυντή καταλαμβάνεται ιε¬ 


ραρχικά από υπάλληλο της κατηγορίας ΠΕ ή ΤΕ ή ΔΕ 

2) Για τα τμήματα Διοικητικού κ' Οικονομικού η επιλογή 
προϊσταμένου γίνεται από τους κλάδους ΠΕΙ Διοικητικού 
- Οικονομικού ή ΤΕ17 Λογιστών ή ΔΕΙ Διοικητικού, σύμ¬ 
φωνά με τις διατάξεις του άρθρου 36 του Ν. 2190/1994 

3) Γ ια το τμήμα της Τεχνικής Υπηρεσίας η επιλογή γίνε¬ 
ται από τους κλάδους ΠΕ3 Πολιτικών Μηχανικών ή ΠΕ5 
Μηχανολόγων Μηχανικών ή Ηλεκτρολόγων ή ΤΕ3 Τεχνο¬ 
λόγων Πολιτικών Μηχανικών, σύμφωνά με τις διατάξεις 
του άρθρου 36 του Ν. 2190/1994. 

4) Για το Γ ραφείο Αγροτικής Ανάπτυξης η επιλογή γίνε¬ 
ται από τον κλάδο ΠΕ9 Γεοπόνων. 

Τον προϊστάμενο Τμήματος που απουσιάζει ή κωλύεται 
αναπληρώνει στα καθήκοντα του ο ανώτερος κατά βαθμό 
υπάλληλος και ο αρχαιότερος, που υπηρετεί στην ίδια ορ¬ 
γανωτική μονάδα και εφόσον ο κλάδος στον οποίο ανήκει 
προορίζεται για κατάληψη θέσεων προϊσταμένων 

Αρθρο 7ο 

Η κατανομή - τοποθέτηση ή μετακίνηση του προσωπι¬ 
κού στα τμήματα, γραφεία κ.λ.π. θα ενεργείται με απόφα¬ 
ση του Δημάρχου, ανάλογα με τις ανάγκες των υπηρε¬ 
σιών και την πρόταση του Διευθυντή του Ο.Ε.Υ. 

Άρθρο 8ο 

Προβλέπεται η τοποθέτηση Διευθυντή για να παρακο¬ 
λουθεί, να ελέγχει και να κατευθύνει τους προϊσταμένους 
των δύο τμημάτων. 

Άρθρο 9ο 

Οι αρμοδιότητες όπως αυτές καθορίζονται από το επό¬ 
μενο άρθρο του παρόντα οργανισμού Ε.Υ. θα ασκούνται 
από τα τμήματα και γραφεία των αντίστοιχων υπηρεσιών. 

Άρθρο 10ο 

Οι αρμοδιότητες κάθε υπηρεσίας καθορίζονται ως ε¬ 
ξής: 

Διευθυντής 

0 Διευθυντής ευθύνεται έναντι του Δημάρχου για την α¬ 
ποτελεσματική και αποδοτική εκτέλεση των λειτουργιών 
των τμημάτων, προγραμματίζοντας, οργανώνοντας, στε¬ 
λεχώνοντας, συντονίζοντας και ελέγχοντας τις επί μέ¬ 
ρους δραστηριότητες, έτσι ώστε να εκπληρώνονται οι 
περιοδικοί (τακτικοί και στρατηγικοί) στόχοι του Δήμου 
που περιλαμβάνονται στα αντίστοιχα προγράμματα δρά¬ 
σης. 

Παρακολουθεί τη νομοθεσία, τις εξελίξεις της επιστή¬ 
μης και τεχνολογίας και τις εξελίξεις στο τοπικό, ελληνικό 
και διεθνές περιβάλλον, που έχουν σχέση με τις λειτουρ¬ 
γίες του Δήμου. Ενημερώνει το προσωπικό και μεριμνά 
για την τήρηση των νομικών διατάξεων, την εφαρμογή 
καινοτομιών και την προσαρμογή της λειτουργίας των υ¬ 
πηρεσιών στις εξελίξεις του εξωτερικού περιβάλλοντος. 

Μεριμνά για τη βελτίωση της αποτελεσματικότητας της 
δράσης του Δήμου, τη βελτίωση της απόδοσης του αν¬ 
θρώπινου δυναμικού και των τεχνικών μέσων, την καλύτε¬ 
ρη εξυπηρέτηση του πολίτη. 

Τμήμα Διοικητικό - Οικονομικό 
Προϊστάμενος 

Διατυπώνει τους στόχους και τα προγράμματα δράσης 
της διοικητικής ενότητας καθώς και τους ανπ'στοιχους 
προϋπολογισμούς. 

Φροντίζει για την υλοποίηση των κατά περίπτωση απο- 

φάσεων των ιεραρχικά ανώτερων διοικητικών επιπέδων. 

Στελεχώνει, οργανώνει, συντονίζει και ελέγχει τις δρα¬ 
στηριότητες του τμήματος με τρόπο ώστε να υλοποιού¬ 
νται αποτελεσματικά τα προγράμματα δράσης και οι κα¬ 
τά περίπτωση αποφάσεις ή εντολές. 

Εποπτεύει, αξιολογεί και προσανατολίζει το προσωπικό 
της διοικητικής - οικονομικής ενότητας, μεριμνώντας για 
την ανάπτυξη και επιμόρφωσή του, τη βελτίωση των συν¬ 
θηκών εργασίας και τη διατήρηση αρμονικών εργασια¬ 
κών σχέσεων. 

Μεριμνά για την κατάρτιση του κανονισμού λειτουργίας 
του τμήματος, εισηγείται μεταβολές των διατάξεών του 
και παρακολουθεί την κανονική εφαρμογή των εγκεκρι¬ 
μένων κανονισμών. 

Προετοιμάζει τους απολογισμούς δράσης και οικονομι¬ 
κούς απολογισμούς. 

Καταρτίζει μηνιαίους απολογισμούς δράσης και αναφέ¬ 
ρει ιεραρχικά για τις υποθέσεις που εκκρεμούν και τις α¬ 
ποκλίσεις από τον προγραμματισμό. 

Διατυπώνει εισηγήσεις σχετικές με προτάσεις, εναλλα¬ 
κτικές λύσεις, στόχους, μεθοδολογίες και προγράμματα 
δράσης που αναφέρονται στις λειτουργίες της διοικητι¬ 
κής - οικονομικής υπηρεσίας. 

Παραλαμβάνει την αλληλογραφία που σχετίζεται με τις 
αρμοδιότητες του τμήματος του και την διανέμει στις αρ¬ 
μόδιες υπηρεσιακές μονάδες ή υπαλλήλους. 

Έχει την ευθύνη ελέγχου και θεώρησης όλων των εγ¬ 
γράφων και των υπαλλήλων της διοικητικής - οικονομικής 
μονάδας που εποπτεύει καθώς και των εισηγήσεων τους 
προς τα ανώτερα διοικητικά επίπεδα (όλα τα έγγραφα, 
καταστάσεις κλπ του Δήμου μονογραφούνται από τον αρ¬ 
μόδιο υπάλληλο). 

Έχει το δικαίωμα τροποποίησης ή απόρριψης των υπη¬ 
ρεσιακών εισηγήσεων των κατώτερων ιεραρχικά επιπέδων 
με ενυπόγραφη πάντοτε σημείωσή του στα σχετικά έγγρα¬ 
φα και παράλληλη υποχρέωση έγκαιρης και αιτιολογημέ¬ 
νης ενημέρωσης του ανώτερου ιεραρχικά επιπέδου. 

Εισηγείται συστήματα ενημέρωσης των δημοτών σχετι¬ 
κά με τις προσφερόμενες υπηρεσίες, τα δικαιώματα και 
τις υποχρεώσεις τους έναντι του Δήμου. 

Συγκεντρώνει στοιχεία χρήσιμα για τον προγραμματι¬ 
σμό και απολογισμό των δραστηριοτήτων του τμήματος 
του. 

Συνεργάζεται με προϊσταμένους άλλων διοικητικών ε- 
νοτήτωντων υπηρεσιών ή θυγατρικών φορέωντου Δήμου 
ή άλλων διαδημοτικών φορέων για τον συντονισμό και την 
ολοκλήρωση των λειτουργιών της. 

Συνεργάζεται με άλλους φορείς εκτός Δήμου. 

Γραφείο υποστήριξης Δημάρχου, Ειδικού Συμβούλου- 
Συνεργάτη, Τύπου κ' Δημοσίων σχέσεων 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων Δημάρχου. 

Ρύθμιση συναντήσεων και επικοινωνιών του Δημάρχου 
και τήρηση ημερολογίου των προσωπικών επαφών του ε¬ 
ντός και εκτός του Δήμου. 

Τήρηση προσωπικού αρχείου εγγράφων του Δημάρ¬ 
χου. 

Τήρηση πρακτικών συναντήσεων ή συμβουλίων στα ο¬ 
ποία μετέχει ο Δήμαρχος. 

Συγκέντρωση στοιχείων ή εγγράφων που πρέπει να υ- 
πογραφούν από το Δήμαρχο και μέριμνα για την υπογρα¬ 
φή και τη διεκπεραίωση τους. 


Τήρηση αρχείου αποφάσεων Δημάρχου. 

Εκτέλεση κάθε διοικητικής υποστήριξης που ανατίθεται 
από το Δήμαρχο και η οποία δεν ανήκει στην αρμοδιότη¬ 
τα των υπολοίπων υπηρεσιών. 

Φροντίδα για τις Δημόσιες Σχέσεις του Δήμου. 

Πληροφόρηση των δημοτών για κάθε δραστηριότητα 
του Δήμου. 

Ενημέρωση των δημοτών για τα δικαιώματα τους και τις 
ενέργειες που απαιτούνται για τη διεκπεραίωση των υπο¬ 
θέσεων τους καθώς και ο εφοδιασμός τους με τα απαραί¬ 
τητα πληροφοριακά στοιχεία και έντυπα 

Παραλαβή υποδείξεων, προτάσεων και παραπόνωντων 
δημοτών. 

Γραφείο Πρωτοκόλλου - Διεκπεραίωσης - Αρχείου - 
Κλητήρων - Καθαρισμού Δημ. Καταστήματος 

Φροντίζει για την πρωτοκόλληση, ευρετηρίαση και συ- 
σχέτιση των εισερχομένων και εξερχομένων εγγράφων, 
την τήρηση των πρωτότυπων στο αρχείο και παραδίδει με 
σχετικό βιβλίο την αλληλογραφία στις Υπηρεσίες. 

Διεκπεραιώνει την εισερχόμενη και εξερχόμενη αλλη¬ 
λογραφία και την επικύρωση των αντιγράφων τους. 

Φυλάσσει τη σφραγίδα του Δήμου, σφραγίζει μ’ αυτή ό¬ 
λα τα έγγραφα, φροντίζει για την ασφάλιση του Αρχείου 
του δήμου και την καλή του διατήρηση. 

Τηρείτο Γενικό Αρχείο του Δήμου και κάνει προτάσεις 
για την εκκαθάριση του, σύμφωνα με τις εκάστοτε ισχύ- 
ουσες διατάξεις. 

Ταξινομεί τα σχέδια των εγγράφων που πρέπει να αρ¬ 
χειοθετηθούν, τα τοποθετεί σε σχετικούς φακέλους και 
θυρίδες με τάξη, ώστε κατά την αναζήτηση τους να βρί¬ 
σκονται εύκολα. 

Φροντίζει για την καθαριότητα των γραφείων, καθισμά¬ 
των, φορειαμών, δαπέδου, τοίχων, οροφής παραθύρων 
και γενικά κάθε χώρου που στεγάζει τις Δημοτικές Υπη¬ 
ρεσίες και όλων των σκευών και μηχανημάτων που βρί¬ 
σκονται σε αυτούς. 

Ακόμα φροντίζει για την καθαριότητα των χώρων που 
στεγάζουν τα αρχεία του Δήμου, των αποχωρητηρίων, 
του αυλείου χώρου των κτιρίων και γενικά επιλαμβάνεται 
για κάθε θέμα που αφορά εκτέλεση εργασιών σχετικά με 
την καθαριότητα σε Δημοτικά ακίνητα εφόσον παραστεί 
ανάγκη. 

Υπάγεται διοικητικά στο παραπάνω τμήμα και παίρνει ε¬ 
ντολές από αυτό. 

Οφείλουν να μεταφέρουντην αλληλογραφία του Δήμου 
από και προς το Ταχυδρομείο, διάφορες υπηρεσίες του 
κέντρου κ.λ,π. 

Ενεργεί για κάθε υπηρεσία ή εξωτερική που τους ανατί¬ 
θεται και αρμόζει στα καθήκοντα τους. 

Πριν την αποχώρησή τους από την Υπηρεσία ελέγχουν 
και διαπιστώνουν ότι έχουν κλεισθεί τα γραφεία και τα πα¬ 
ράθυρα, έχουν απελευθερωθεί οι πρίζες και γενικά ότι ό¬ 
λα έχουν καλώς. 

Ανάλογα με τις δραστηριότητες τους και εφόσον ο χρό¬ 
νος τους το επιτρέπει, βοηθούν άλλες Υπηρεσίες στο έρ¬ 
γο του. 

Γραφείο προσωπικού 

Φροντίζει για την τήρηση της νομοθεσίας που ισχύει κά¬ 
θε φορά σχετικά με την υπηρεσιακή και συνταξιοδοτική 
κατάσταση των τακτικών υπαλλήλων. 

Φροντίζει για τη διεξαγωγή όλων εκείνων των διαδικα¬ 
σιών που είναι απαραίτητες για την πρόσληψη προσωπι¬ 
κού, απολύσεις παραιτήσεις, τοποθετήσεις, μετατάξεις, 

μετακινήσεις, αποσπάσεις, χορήγηση μισθολογικών κλι¬ 
μακίων, χρονοεπιδομάτων, αδειών και πειθαρχικών υπο¬ 
θέσεων. 

Τηρείτο μητρώα και τους ατομικούς φακέλουςτου προ¬ 
σωπικού και φροντίζει για τη συνεχή παρακολούθηση και 
ενημέρωση τους. 

Εκδίδει τα πιστοποιητικά υπηρεσιακών μεταβολών, με¬ 
λετά και εισηγείται αρμόδια θέματα που τους αφορούν 
και διεξάγει τη σχετική αλληλογραφία. 

Μεριμνά για την τήρηση των νόμιμων διαδικασιών συ- 
νταξιοδότησης των αποχωρούντων τακτικών υπαλλήλων 
και την παροχή σ’ αυτούς βοηθήματος από ΤΑΔΚΥ ή ο- 
ποιουδήποτε άλλου ασφαλιστικού φορέα. 

Ενεργεί για την προώθηση της αποστελλόμενης αλλη¬ 
λογραφίας για την πληροφόρηση και τη μεταβολή της συ- 
νταξιοδοτικής κατάστασής των. 

Φροντίζει για την τήρηση της απαιτούμενης διαδικα¬ 
σίας για την πρόσληψη προσωπικού με σχέση εργασίας 
Ι.Δ., για τις απολύσεις, αποχωρήσεις, παραιτήσεις, απο¬ 
σπάσεις, μετακινήσεις, μετατάξεις, πειθαρχίες, αποφά¬ 
σεις, άδειες κ.λ.π. 

Τηρεί το μητρώο και τους ατομικούς φακέλους, τους 
παρακολουθεί και τους ενημερώνει συνεχώς και ανελλι¬ 
πώς. 

Εισηγείται στα αρμόδια όργανα για θέματα που αφο¬ 
ρούν αυτό το προσωπικό και διεξάγει τη σχετική αλληλο¬ 
γραφία. 

Γραφείο Υποστήριξης Δημ. Συμβουλίου και Δημ. Επι¬ 
τροπής η Κατάρτιση, σε συνεργασία με τον Πρόεδρο του 
Δ.Σ., της ημερήσιας διάταξης των συνεδριάσεωντου Δ.Σ. 
και ενημέρωση των μελών του Δ.Σ. για τα θέματα και τον 
χρόνο/τόπο κάθε συνεδρίασης.η Συγκέντρωση - αναπα¬ 
ραγωγή και αποστολή στα μέλη του ΔΣ τον διαφόρων ει¬ 
σηγήσεων και γενικά του ενημερωτικού υλικού που αντι¬ 
στοιχεί στα θέματα των συνεδριάσεων. 

• Μεριμνά για τον χώρο τον συνεδριάσεωντην καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων. 

• Τήρηση πρακτικών κατά την διάρκεια των συνεδριά¬ 
σεων. 

• Δακτυλογράφηση/αναπαραγωγή αποφάσεων του 
Δ.Σ. και αποστολή τους στην υπηρεσία τοπικής αυτοδιοί¬ 
κησης της περιφέρειας. 

• Ενημέρωση των υπηρεσιών του Δήμου για της εγκε¬ 
κριμένες αποφάσεις του Δ.Σ. 

• Ενημέρωση των αρμόδιων επιτροπών του Δ.Σ. για τα 
θέματα που παραπέμπονται σε αυτές από το Δ.Σ. προς 
μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους στο 
Δ.Σ. προς λήψη οριστικής απόφασης. 

• Παροχή κάθε είδους γραμματειακής υποστήριξης 
προς την δημαρχιακή επιτροπή, τις μόνιμες και έκτακτες 
επιτροπές που συνιστά το Δημ. Συμβούλιο και τα τοπικά 
Συμβούλια. 

• Παροχή κάθε είδους γραμματειακής υποστήριξης 
προς τους αντιδημάρχους και τον πρόεδρο του Δ.Σ. 

• Τήρηση αρχείων εκπροσώπων του Δήμου σε διάφο¬ 
ρους φορείς και όργανα. 

• Φροντίδα για την αποστολή στοιχείων προς τους 
προηγούμενους εκπροσώπους επικοινωνία παραλαβή 
και εσωτερική διεκπεραίωση των εκθέσεων των εκπρο¬ 
σώπων προς τον Δήμο. 


Γραφείο Δημοτολογίου - Μητρώων - Στρατολογίας κ' Ε¬ 
κλογικών θεμάτων 

• Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

• Τήρηση για κάθε οικογένεια, ιδιαίτερου φακέλου με 
τα σχετικά δικαιολογητικά και αρχείου αποφάσεων μετα¬ 
βολών στα δημοτολόγια. 

• Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους δη¬ 
μότες διατάξεων του Δημοτικού/ Κοινοτικού Κώδικα, του 
Κώδικα Ελληνικής Ιθαγένειας. 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

• Μεριμνά για την έκδοση και δημοσίευση των αποφά¬ 
σεων των στρατιωτικών συμβουλίων. 

• Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

• Τήρηση εκλογικών καταλόγων, ενημέρωση και έκδο¬ 
ση των σχετικών πιστοποιητικών για την έκδοση εκλογι¬ 
κών βιβλιαρίων. 

• Μεριμνά για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

• Χορήγηση αδειών καταστημάτων, μικροπωλητών, α¬ 
δειών λειτουργίας μουσικής σε κέντρα. 

Γ ραφείο Ληξιαρχείου 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός του συνδέεται με 
αυτά (π.χ. βαπτίσεις, διαζύγια, ονοματοθεσία, μεταβολή 
θρησκεύματος κ.λ,π.), σύμφωνα με τις ισχύουσες θεσμο¬ 
θετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γάμους, θανάτους που συνέβη- 
σαν στην περιφέρεια του Δήμου. 

• Ενημέρωση των αντιστοίχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν τα στοιχεία 
των μητρώων/ αρχείων που τηρούνται στα τμήματα αυτά. 

• Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

Γ ραφείο Δημοτικής Αστυνομίας 

Έλεγχος της εφαρμογής των κανονιστικών αποφάσεων 
που εκδίδει το Δημοτικό Συμβούλιο 

Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των ο¬ 
χημάτων, την οικοδόμηση, την ύδρευση, την αποχέτευση, 
την ηχορύπανση και την προστασία του περιβάλλοντος. 

Έλεγχος της τήρησης των διατάξεων που αφορούν 

στην λειτουργία των πάσης φύσεως εππηδευμάτων και ε¬ 
παγγελμάτων. 

Έλεγχος της λειτουργίας των εμποροπανηγύρεων, των 
λαϊκών αγορών και των δημοτικών αγορών 

Έλεγχος της τήρησης των διατάξεων των σχετικών με 
την χορήγηση αδειών ίδρυσης και λειτουργίας καταστη¬ 
μάτων 

Έλεγχος της τήρησης των διατάξεων των σχετικών με 
τις διαφημίσεις 

Παρακολούθηση και υποβοήθηση της κυκλοφορίας 
των Τροχοφόρων στην περιφέρεια του Δήμου με την α¬ 
ποτροπή γεγονότων που εμποδίζουν την κανονική κίνηση 
τους (έλεγχος κυκλοφορίας, παρανόμου παρκαρίσματος 
κλπ) 

Μέριμνα για την κανονική χρήση των κοινοχρήστων χώ¬ 
ρων στηνπεριφέρειατου Δήμου (πεζοδρόμια, πάρκα κλπ) 

Εντοπισμός και έλεγχος της αυθαίρετης δόμησης και 
τη σχετική ενημέρωση της Υπηρεσίας έκδοσης αδειών 
για την από κοινού νόμιμη δράση. 

Εκτέλεση οποιοσδήποτε νέας αρμοδιότητας ανατίθε¬ 
ται με νομοθετική ρύθμιση στις υπηρεσίες της δημοτικής 
αστυνομίας 

Γραφείο προγραμματισμού - σύνταξης - παρακολούθη¬ 
σης Προϋπολογισμού 

Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων προϋπολογι¬ 
σμών δαπανών λειτουργίας των υπηρεσιών του Δήμου και 
των αντίστοιχων προϋπολογισμών εσόδων του Δήμου. 

Παρακολούθηση της εξέλιξης των προηγούμενων προ¬ 
ϋπολογισμών και τήρηση των σχετικών διαδικασιών και 
αρχείων. Εξαγωγή των αποκλίσεων μεταξύ προϋπολογι- 
σθέντων και απολογιστικών μεγεθών. Ερμηνεία των απο¬ 
κλίσεων και εισήγηση διορθωτικών ενεργειών. 

Σύνταξη των ετήσιων οικονομικών απολογισμών του 
Δήμου σε συνεργασία με το Λογιστήριο. 

Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την ε¬ 
κτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών περιοδικών απολογιστι¬ 
κών στοιχείων σύμφωνα με το σύστημα οικονομικής πλη¬ 
ροφόρησης που εφαρμόζει ο Δήμος. 

Γ ραφείο Εκκαθάρισης Δαπανών - Λογιστήριο - Προμή¬ 
θειες 

Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρήματικών ενταλμάτων 
πληρωμής. Αποστολή των ενταλμάτων στο Ταμείο για τη 
διενέργεια των πληρωμών. 

Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

Τήρηση αρχείων κάθε είδους δικαιολογητικών που χρη¬ 
σιμοποιούνται για την ενημέρωση του λογιστικού συστή¬ 
ματος του Δήμου. Παροχή κάθε είδους στοιχείων που ζη¬ 
τούνται από Δημόσιες/ ελεγκτικές υπηρεσίες σύμφωνα 
με τις διαδικασίες που ισχύουν εκάστοτε. 

Μέριμνα για τη σύνταξη τεχνικών προδιαγραφών για 


την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου, και συμμετοχή στις αντί¬ 
στοιχες επιτροπές αξιολόγησης προσφορών και παραλα¬ 
βής· 

Διαχείριση διαδικασιών προμηθειών του Δήμου (σύστα¬ 
ση επιτροπών, διακηρύξεις, διαγωνισμοί, παραλαβή προ¬ 
σφορών, παραγγελίες κλπ.). 

Τήρηση αρχείου παγίων κινητών περιουσιακών στοιχεί¬ 
ων του Δήμου. 

Φροντίδα για την αποθήκευση των παγίων ή αναλωσί¬ 
μων υλικών και τήρηση διαδικασιών παράδοσης και πα¬ 
ραλαβής. 

Γ ραφείο Προσόδων κ' Δημ. Περιουσίας, Κληροδοτημά¬ 
των 

Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

Έλεγχος της ακρίβειας των μεγεθών με βάση τα οποία 
υπολογίζονται το ύψος ανά υπόχρεο των προηγουμένων 
φόρων, εισφορών, τελών, 

δικαιωμάτων κλπ.Δημιουργία και τήρηση αρχείων υπό¬ 
χρεων για την καταβολή των επιμέρους ποσών που απο¬ 
τελούν τακτικά έσοδα του Δήμου . 

Επεξεργασία στοιχείων και περιοδικοί υπολογισμοί του 
ύψους των οφειλομένων ποσών κατά κατηγορία προσό¬ 
δου και υπόχρεο. 

Κατάρτιση βεβαιωτικών καταλόγων υπόχρεων και αντί¬ 
στοιχων οφειλομένων ποσών κατά κατηγορία προσόδου. 

Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

Οριστικοποίηση των βεβαιωτικών καταλόγων μετά την 
ολοκλήρωση των διαδικασιών των τυχόν προσφυγών για 
την εκτέλεση των αντίστοιχων εισπράξεων. 

Τήρηση των αντίστοιχων διαδικασιών και έκδοση βεβαι¬ 
ώσεων/ αδειών που σχετίζονται με την είσπραξη διαφό¬ 
ρων τελών, δικαιωμάτων ή εισφορών 

Τήρηση αρχείου της δημοτικής περιουσίας. 

Μέριμνα για την αξιοποίηση/ εκμετάλλευση της δημοτι¬ 
κής ακίνητης περιουσίας (μισθώσεις, κατάρτιση σχετικών 
συμβάσεων κλπ). 

Τήρηση αρχείου κληροδοτημάτων προς το Δήμο και μέ¬ 
ριμνα για την αξιοποίηση τους. 

Τήρηση των διαδικασιών που σχετίζονται με τις δωρεές 
προς το Δήμο. 

Γ ραφείο Δημοτικού Ταμείου 

• Διαμόρφωση και παρακολούθηση των ταμειακών 
προγραμμάτων του Δήμου με την συνεχή παρακολούθη¬ 
ση των υποχρεώσεων και των αναμενόμενων εισπράξε¬ 
ων. 

• Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχών επιπρόσθετών δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι. 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων οφειλών προς 
τον Δήμο. Έκδοση αντίστοιχων γραμματίων είσπραξης 
και σχετική ενημέρωση του περιοδικού αρχείου οφειλε¬ 
τών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς τον Δήμο και ενημέρωση του 
λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή. Και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντιστοιχών οφειλόμενων στον Δήμο ποσών 
κατά κατηγορία προσόδου. Έκδοση και μέριμνα για την 
κοινοποίηση ατομικών ή ειδικών προσκλήσεων προς τους 
οφειλέτες του δήμου. 

• Αρχική ενημέρωση περιοδικού αρχείου οφειλετών 
κατά οφειλέτη. 

• Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του δήμου που α¬ 
φορά τα εισπρακτέα και τα πραγματοποιηθέντα έσοδα 
του δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του δήμου. 
Διενέργεια χρηματικών δοσοληψιών με τις τράπεξες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την ε¬ 
νημέρωση του λογιστικού συστήματος του δήμου. Παρο¬ 
χή κάθε είδους στοιχείων που ζητούνται από δημόσιες/ε- 
λεκτικές υπηρεσίες 

Τμήμα Τεχνικών Υπηρεσιών 

Προϊστάμενος 

Προίσταται των Τεχνικών Υπηρεσιών παρακολουθεί και 
ελέγχει τη λεσουργία τους και συντονίζει τα γραφεία. 

Παραλαμβάνει από το γενικό πρωτόκολλο την αλληλο¬ 
γραφία του τμήματος και τη μοιράζει στα αντίστοιχα γρα¬ 
φεία για ενέργεια. 

Επιμελείται της συγκέντρωσης όλων των στοιχείων που 
είναι απαραίτητα, σε συνεργασία με τα άλλα τμήματα και 
τη διοίκηση του Δήμου για την κατάρτιση του σχεδίου του 
Τεχνικού Προγράμματος. 

Σύμφωνα με την ισχύουσα νομοθεσία θεωρεί: 

α) Τις τεχνικές μελέτες κάθε μορφής. 

β) Τα πρωτόκολλα κανονισμού τιμών μονάδος νέων ερ¬ 
γασιών, συγκριτικούς πίνακες, πρωτόκολλα αναθεώρη¬ 
σης τιμών κ.λ,π., που συντάσσονται συμπληρωματικά ή 
τροποποιητικά της μελέτης, κατά την εκτέλεση εργασιών 
μελετών ή κατασκευής και συντήρησης δημοτικών έρ¬ 
γων. 

γ) Τις πιστοποιήσεις, λογαριασμούς και τιμολόγια για 
την πληρωμή κάθε είδους δαπανών,, που αφορούν τόσο 
κατασκευές, συντηρήσεις ή μελέτες δημοτικών έργων, 

όσο και προμήθειες υλικών, οργάνων, μηχανημάτων, 
εργαλείων κ.λ.π. ειδών. 

Είναι συνυπεύθυνος για τη νομιμότητα και πληρότητα 
του περιεχομένου τους, με τον υπάλληλο που τα συνέτα¬ 
ξε 

Ορίζει επιβλέποντες σε έργα και μελέτες. 

Παρακολουθεί τους νόμους, διατάγματα, αποφάσεις 
και εγκυκλίους που αφορούν το τμήμα της υπηρεσίας 
του, σε συνεργασία με το Τμήμα της Διοικητικής και Οι¬ 


κονομικής Υπηρεσίας και ακόμα φροντίζει για τον εφο¬ 
διασμό της Υπηρεσίας με τεχνικά συγγράμματα, επιστη¬ 
μονικά περιοδικά κ.λ.π. 

Είναι συνυπεύθυνος με τους προϊσταμένους των άλλων 
σχετικών τμημάτων και μεριμνά για τη διενέργεια διαγω¬ 
νισμών προς εκτέλεση έργων και προμηθειών καθώς και 
για την παραλαβή τους, σύμφωνα με τις ισχύουσες κάθε 
φορά διατάξεις και θεωρεί τις τελικές επιμετρήσεις. 

Παρέχει στοιχεία και κάνει προτάσεις στην Οικονομική 
Υπηρεσία, για την πρόβλεψη ή αναμόρφωση των πιστώ¬ 
σεων εκτελεστέων έργων ή προμηθειών , την καλύτερη 
και απρόσκοπτη εκτέλεση ανταποδοτικών έργων, σε συ¬ 
νεργασία με τα αρμόδια γραφεία της Υπηρεσίας του. 

Μελετά και συνεργάζεται με το Οικονομικό Τμήμα, για 
την ανάπτυξη των Δημοτικών Οικονομικών, φροντίζει για 
την καλύτερη οργάνωση της Τεχνικής Υπηρεσίας καθώς 
και την κατανομή του προσωπικού, σε συνεργασία με τη 
δημοτική διοίκηση. 

Θεωρεί κάθε είδους αντίγραφα που έχουν σχέση με το 
τμήμα του και χορηγεί κάθε είδους βεβαιώσεις μετά από 
έλεγχο αρμοδίου υπαλλήλου. 

Προωθεί για ψήφιση από το αρμόδια δημοτικά όργανα, 
σε συνεργασία με άλλα αρμόδια τμήματα, μελέτες, συ¬ 
γκριτικούς πίνακες κ.λ,π. και μεριμνά για την έγκαιρη διεκ¬ 
περαίωση τους. 

Εποπτεύει, καθοδηγεί και διευθύνει τα γραφεία: Τεχνι¬ 
κών Έργων και Συγκρότησης- προγραμματισμού - παρα¬ 
κολούθησης των Συνεργείων του Τμήματος 

Τέλος, ασχολείται με οποιοδήποτε θέμα και ενεργεί κά¬ 
θε μορφής έλεγχο και επιθεωρήσεις αρμοδιότητας Τεχνι¬ 
κών Υπηρεσιών. 

Υπογράφει τις εντολές μετακίνησης του προσωπικού 
του τμήματος του, με δικά τους μεταφορικά μέσα ή με με¬ 
ταφορικά μέσα της υπηρεσίας και θεωρείτο ημερολόγια 
κίνησης τους για λόγους υπηρεσιακούς. 

Συντάσσει και υπογράφει τις εκθέσεις την ετήσια απο- 
δοτικότητα των, υφισταμένων των υπαλλήλων κατά πρώ¬ 
το βαθμό και γνωμοδοτεί γιο τη λήψη της κανονικής τους 
άδειας. 

Παρακολουθεί και ελέγχει την εφαρμογή και το λει¬ 
τουργικό αποτέλεσμα του προγράμματος καθαριότητας. 

Παρακολουθεί τις εξελίξεις στην τεχνολογία, τον τρόπο 
διάθεσης απορριμμάτων και εισηγείται για τη βελτίωση. 

Μελετά και κάνει προτάσεις για την προμήθεια, συντή¬ 
ρηση και επισκευή όλων των μηχανημάτων και αυτοκινή¬ 
των του Δήμου. 

Παρακολουθεί τα προγράμματα της Ε.Ε. και σε συνερ¬ 
γασία με τον Τμηματάρχη του Οικονομικού Τμήματος ει- 
σηγείται στο Δήμαρχο σχετικό με αυτό. 

Φροντίζει σε συνεργασία με τους υφισταμένους του για 
την εύρυθμη λειτουργία και συντήρηση του δημοτικού 
συνεργείου όπου φυλάσσονται το οχήματα, μηχανήματα 
κ.λ.π. κεφαλαιακός εξοπλισμός του Δήμου. 

Γ ραφείο Μελετών Κ' Κατασκευών 

• Προγραμματισμός Τεχνικών-Έργων 

Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό τεχνικής δραστηριό¬ 
τητας του Δήμου ως προς την εκτέλεση νέων τεχνικών έρ¬ 
γων στην περιοχή του Δήμου την εκτέλεση εργασιών συ¬ 
ντήρησης της υφιστάμενης κοινόχρηστης υποδομής και 
τις εργασίες των λοιπών τομέων της Τεχνικής Υπηρεσίας. 

Προγραμματισμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που α- 

ναλαμβάνει ο Δήμος και εργασιών των λοιπών τομέων της 
Τεχνικής Υπηρεσίας και καθορισμός προϋποθέσεων υλο¬ 
ποίησης (χρονοδιάγραμμα, τεχνικός εξοπλισμός, ανθρώ¬ 
πινο δυναμικό, πόροι κλπ.). 

Παρακολούθηση υλοποίησης προηγούμενου προ¬ 
γραμματισμού και τήρηση απολογιστικών και στατιστι¬ 
κών στοιχείων. 

Προγραμματισμός προμηθειών του Δήμου και εισήγη¬ 
ση της σκοπιμότητας τους σε συνεργασία με την Οικονο¬ 
μική Υπηρεσία. 

Μελέτες/ επίβλεψη τεχνικών έργων 
Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου 
(προμελέτες, προκαταρκτικές μελέτες οριστικές μελέ¬ 
τες, μελέτες εφαρμογής). Κατάρτιση προδιαγραφών με¬ 
λετών και τήρηση των διαδικασιών ανάθεσης συγκεκρι¬ 
μένων μελετών σε τρίτους 

(Σύνταξη διακηρύξεων, τευχών προδιαγραφών, αξιολό¬ 
γηση εκδηλώσεων ενδιαφέροντος, εισήγηση σχετικών α¬ 
ποφάσεων, σύνταξη συμβάσεων κ.λ.π.). 

Παρακολούθηση της εκπόνησης μελετών τεχνικών έρ¬ 
γων που ανατίθενται σε τρίτους, τήρηση των διαδικασιών 
παρακολούθησης ελέγχου και παραλαβής των Μελετών 
από ποιοτικής και συμβατικής άποψης 
Σύνταξη τεχνικών μελετών είτε για έργα που θα εκτελε- 
σθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου 
Εισήγηση για τη σκοπιμότητα ανάθεσης της κατασκευ¬ 
ής τεχνικών έργων σε τρίτους. Κατάρτιση προδιαγραφών 
τεχνικών έργων και τήρηση των διαδικασιών ανάθεσης 
έργων σε τρίτους (δημοπρατήσεις, αξιολόγηση προσφο¬ 
ρών, εισήγηση σχετικών αποφάσεων, σύνταξη συμβάσε¬ 
ων κ.λ,π.). 

Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τήρηση των διαδι¬ 
κασιών παρακολούθησης και ελέγχου εκτέλεσης και πα¬ 
ραλαβής τεχνικών έργων απο ποιοτικής, ποσοτικής άπο¬ 
ψης και συμβατικής άποψης. 

Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

Εκτέλεση κάθε φύσης σχεδιαστικών εργασιών για τις α¬ 
νάγκες της Υπηρεσία. 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τμήματος συμπεριλαμβάνουν. 

Συγκρότηση, οργάνωση, συντονισμός και γενικά διοί¬ 
κηση των συνεργείων του Τμήματος. 

Ετοιμασία του Προγράμματος Δράσης των Συνεργείων 
(καθορισμός αναγκαίων έργων, συντηρήσεων, επεμβά¬ 
σεων, καθορισμοί προτεραιοτήτων κλπ). 

Ανάλυση του προηγούμενου προγράμματος για τον κα¬ 
θορισμό των αναγκών του κάθε Συνεργείου σε τεχνικό ε¬ 
ξοπλισμό, εργαλεία, ανθρώπινο δυναμικό κατά ειδικότη¬ 
τες, ποσότητες υλικών κατ’ είδος κλπ. 

Επίβλεψη από διοικητική και τεχνική άποψη των εργα¬ 
σιών που εκτελούντα συνεργεία. 

Συγκρότηση οργάνωση και διοίκηση συνεργείων αμέ¬ 
σου επέμβασης σε περιπιώσεις επειγόντων εργασιών ε¬ 
κτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων. 

Φροντίδα για την στελέχωση και την εκπαίδευση του 
προσωπικού του κάθε Συνεργείου. 


Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

Μέριμνα για την έγκαιρη προμήθεια των υλικών των ερ¬ 
γασιών που εκτελεί το κάθε Συνεργείο. 

Χειρισμός και φροντίδα για τη συντήρηση και αξιοποίη¬ 
ση των μηχανημάτων, τεχνικών μέσων και εργαλείων που 
χρησιμοποιεί το Συνεργείο 

Κατασκευή, επισκευή, συντήρηση, διακόσμηση και εξο¬ 
πλισμός των κτιρίων και εγκαταστάσεων του Δήμου κα¬ 
θώς και γενικά των κηρίων και εγκαταστάσεων που ανα¬ 
λαμβάνει να κατασκευάσει, επισκευάσει ή συντηρήσει ο 
Δήμης. 

Επισκευή, συντήρηση έργων οδοποιίας και λοιπών έρ¬ 
γων υποδομής 

(Κατασκευές κόμβων και διαβάσεων, γεφυρών, αντι- 
πλημμυρικών έργων, διευθετήσεις και καλύψεις ρεμάτων 
κ.λ.π.). 

Επισκευή, συντήρηση έργων διαμόρφωσης υπαίθριων 
χώρων (π.χ. πεζόδρομοι, πλατείες, παιδικές χαρές, αθλη¬ 
τικοί χώροι κλπ. 

Γραφείο καθαριότητας 

Εκτέλεση εργασιών καθαριότητας των κοινοχρήστων 
χώρων μέσα στην 

περιφέρεια του Δήμου (δρόμοι, πλατείες, χείμαρροι, 
πάρκα 
κλπ). 

Εκτέλεση εργασιών αποκομιδής, μεταφοράς και απόρ¬ 
ριψης απορριμμάτων (προερχόμενα από οικίες, καταστή¬ 
ματα, επιχειρήσεις, κοινόχρηστους χώρους). 

Γραφείο ηλεκτροφωτισμού 

Την επέκταση, συντήρηση, επισκευή και βελτίωση του 
δικτύου ηλεκτροφωτισμού των οδών και γενικά των κοι¬ 
νοχρήστων υπαιθρίων χώρων του Δήμου καθώς και του 
φωτισμού για την ανάδειξη των δημοτικών κτιρίων, μνη¬ 
μείων και αρχαιολογικών χώρων της περιοχής του Δήμου. 

Την εγκατάσταση και συντήρηση κάθε είδους πληρο¬ 
φοριακών πινακίδων 

στην περιοχή του Δήμου (πινακίδες ονομασίας οδών και 
πλατειών, αρίθμησης κτιρίων, παροχής πληροφοριών σε 
θέματα του Δήμου, στάσεων συγκοινωνιακών μέσων 
κ.λ.π.). 

Τηντοποθέτηση και συντήρηση προστατευτικών μέσων 
για την ασφάλεια της κυκλοφορίας των οχημάτων και των 
πεζών. 

Αυτοτελές Γραφείο Αγροτικής Ανάπτυξης κ' Περιβάλ¬ 
λοντος 

Επεξεργασία προτάσεων προς τις αρμόδιες υπηρεσίες 
για την εκπόνηση μελετών, τη σύνταξη σχεδίων και την υ¬ 
λοποίηση προγραμμάτων για την αγροτική ανάπτυξη της 
περιοχής του Δήμου. 

Παροχή συμβουλευτικών υπηρεσιών και ενημέρωση / 
πληροφόρηση των αγροτών σε θέματα γεωπονίας. 

Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυ¬ 
ξης και παρακολούθηση των εφαρμοζόμενων μέτρων. 

Συνεργασία μετά αρμόδια τμήματα της Ν.Α. και συμμε¬ 
τοχή σε προγράμματα ενημέρωσης για την ανάπτυξη νέ¬ 
ων βιολογικών καλλιεργειών, την εφαρμογή προγραμμά¬ 
των αναδιάρθρωσης, την προστασία των περιοχών γης υ¬ 
ψηλής παραγωγικότητας, την ορθολογική αξιοποίηση 
των βοσκοτόπων. 

Εντοπισμός ελλείψεων αγροτικής οδοποιίας και άλλων 
έργων υποδομής (υδραυλικών - εγγειοβελτιωτικών έρ¬ 
γων) και υποβολή σχετικών προτάσεων στις αρμόδιες υ¬ 
πηρεσίες του Νομού και της Περιφέρειας. 

Εκτέλεση εργασιών ανάπτυξης πρασίνου δηλαδή συ¬ 
ντήρησης, καθαριότητας, φυτοπροστασίας, βελτίωσης 
και επέκτασης των χώρων πρασίνου καθώς και των υπαί¬ 
θριων χώρων γενικότερα μέσα στα όρια του Δήμου (πάρ¬ 
κα, κήποι, άλση, παιδικές χαρές, δενδροστοιχίες, παρτέ¬ 
ρια κλπ). 

Άρθρο 11 

Γραφείο Ειδικού Συμβούλου- Συνεργάτη 

Ο κάθε ειδικός σύμβουλος- συνεργάτης ασκεί καθήκο¬ 
ντα επιτελικά και δεν έχει αποφασιστική αρμοδιότητα ο- 
ποιασδήποτέ μορφής. Παρέχει συμβουλές και διατυπώ¬ 
νει εξειδικευμένες γνώμες γραπτά ή προφορικά για τον 
συγκεκριμένο τομέα δραστηριοτήτων τον οποίο έχει ορι¬ 
στεί να εξυπηρετήσει (Ν 1614/84 άρθρο 67). Το συμβου¬ 
λευτικό του έργο απευθύνεται προς τον Δήμαρχο. Συνερ¬ 
γάζεται στο πλαίσιο των αρμοδιοτήτων του με το γραφείο 
προγραμματισμού για την επεξεργασία εισηγήσεων προ¬ 
τάσεων κ.λ.π. 

Άρθρο 12ο 

Κάθε αρμοδιότητα που περιγράφεται παραπάνω και 
δεν είναι πλήρης, συμπληρώνεται όπως ορίζουν οι διατά¬ 
ξεις της σχετικής νομοθεσίας. Εάν οι προκαθορισθείσες 
αρμοδιότητες αντίκεινται προς τυχόν οριζόμενες, σε σχε¬ 
τικές διατάξεις της νομοθεσίας τότε ισχύουν οι δεύτερες. 

Αρμοδιότητες που πιθανόν παραλήφθεισαν αλλά και 
νέες που τυχόν θα προκόψουν στο μέλλον καθώς και ο 
τρόπος λειτουργίας της κάθε υπηρεσίας στις ιδιαίτερες 
λεπτομέρειες της, εκτός από αυτές που ορίζονται από το 
Νόμο, καθορίζονται με ειδικούς κανονισμούς και με απο¬ 
φάσεις του δημάρχου, ύστερα από κοινή εισήγηση των 
προϊστάμενων των υπηρεσιών η οποία θα γίνεται μετά α¬ 


πό έγγραφη εντολή του Δημάρχου μέσα σε προθεσμία 
δύο (2) μηνών από τη λήψη της εντολής. 

Εάν περάσει η προθεσμία των δύο μηνών και οι προί- 
στάμενοιτων υπηρεσιών δεν προσκομίσουν την εισήγηση 
τους τα αρμόδια όργανα αποφασίζουν και χωρίς αυτή. 

Μέχρι της λήψης των σχετικών αποφάσεων οι υπό κα¬ 
θορισμό αρμοδιότητες ανατίθενται με προφορική εντολή 
του Δημάρχου, με στόχο πάντοτε την εύρυθμη λειτουργία 
των Δημοτικών υπηρεσιών προς επίτευξη των επιδιωκό- 
μενων Δημοτικών στόχων 

Κατά την έναρξη της ισχύος του παρόντος Οργανισμού 
οι υπηρετούντες υπάλληλοι κατατάσσονται στις αντίστοι¬ 
χες θέσεις των σχετικών κλάδων. 

Η κατανομή του προσωπικού στις επιμέρους διοικητι¬ 
κές μονάδες γίνεται με απόφαση του Δημάρχου, μετά α¬ 
πό σχετική εισήγηση των προϊστάμενων και του Συμβου¬ 
λίου Συντονισμού, λαμβάνοντας υπόψη τις λειτουργικές 
ανάγκες των μονάδων, τα προσόντα, την πείρα και τις ει¬ 
δικές γνώσεις των υπαλλήλων. 

Η ισχύς του παρόντος Οργανισμού αρχίζει από τη δη¬ 
μόσιε υση του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Ακροτελεύτιο Άρθρο 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις στους αντίστοιχους κωδικούς α¬ 
ριθμούς για την κάλυψη της μισθοδοσίας του υπάρχο- 
ντος προσωπικού ποσού 50.000.000 δρχ. Η μελλοντική ε¬ 
πιβάρυνση του προϋπολογισμού του Δήμου από την 
απόφαση αυτή για τα επόμενα 4 έτη προβλέπεται περί¬ 
που στα 60.000.000 δρχ ετησίως. 

Η παρούσα να δημοσιευθεί στην Εφημερίδα της Κυ- 
βερνήσεως. 

Χίος, 10 Μαρτίου 1999 

Με εντολή Γεν. Γραμ. Περιφέρειας 
Η Διευθύντρια 
Β. ΜΠΑΛΑΣΚΑ 

